Diari Oficial de la Generalitat Valenciana


Sumari del DOGV 4856, del 05-10-2004 (2004/9870)

Notificació per edicte de la proposta i sanció de l'expedient sancionador 080/04 SAN, seguit contra Pascual Sanchis Mengual.
----------------------------------------------------------------------------------------------------------------------------

### Dades del document

Número de DOGV
:   4856

Data del DOGV
:   05-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9870


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de la proposta i sanció de l'expedient sancionador 080/04 SAN, seguit contra Pascual Sanchis Mengual. [2004/X9870]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim jurídic de les administracions públiques i del procediment administratiu comú, mitjançant el present edicte es notifica a Pascual Sanchis Mengual amb últim domicili conegut a la partida Racons s/n de Pego (Alacant), la proposta de resolució dictada per la instructora de l'expedient i la sanció de data 22 de setembre de 2004 dictada pel director territorial de Territori i Habitatge d'Alacant en l'expedient sancionador núm. 080/04 SAN, que s'està tramitant a la Unitat d'Inspecció del Territori d'aquesta Conselleria:
  
Vist l'expedient sancionador instruït a Pascual Sanchis Mengual, com a conseqüència de la denúncia que realitza un agent mediambiental, per suposada infracció tipificada en la vigent Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Vist l'acord d'iniciació que dicta el director territorial de data 25 de març de 2004, nomenades la corresponent instructora i secretària, de conformitat amb el que disposa l'article 135 de la Llei 30/92, de Règim jurídic de les administracions públiques i procediment administratiu comú, en relació amb allò que s'ha previngut en l'art. 13.1 del RD 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat aquest acord de conformitat amb el que disposa l'art. 59.5 de la Llei 30/1992, de 26 de novembre, mitjançant edicte de data 13.04.2004, exposat al tauler d'anuncis de l'Ajuntament de Pego durant el termini d'un mes, segons diligència de data 27 de maig de 2004, i la publicació en el Diari Oficial de la Generalitat Valenciana de data 03.05.04, i en el qual s'imputaven els fets següents:
  
Que en data 27 de novembre de 2003 i 27 de febrer de 2004, un agent mediambiental d'aquesta Conselleria ha pogut constatar els fets següents: a la parcel·la 33 i 34 del polígon 8, partida Racons, al terme municipal de Pego, el Sr. Pascual Sanchis Mengual ha ampliat una casa, elevant-la en una planta d'altura, i porxos adossats, acabant-la de pintar, com també està construint una piscina, tot això sense autorització, dins del que constitueix l'àmbit territorial del Parc Natural de la Marjal de Pego Oliva.
  
Que, de conformitat amb el que disposa l'article 15 en relació amb la disposició addicional tercera de la Llei de la Generalitat Valenciana 11/1994, de 27 de desembre, d'espais naturals protegits de la Comunitat Valenciana, la zona on es van portar a terme els fets denunciats està considerada com a zona humida, i resulta obligada la seua preservació d'actes que com la denúncia són susceptibles de provocar la seua recessió i degradació.
  
Que, el Parc Natural de la Marjal Pego Oliva adquireix un important paper en el context general de les zones humides europees com a àrea d'acollida d'aus, i es troba inclosa en el llistat d'aiguamolls d'importància internacional establit per raó del conveni Ramsar, de 2 de febrer de 1971.
  
Que, el Parc Natural de la Marjal Pego Oliva està considerat com a zona de protecció especial de conformitat amb el que disposa l'article 14 de la Directiva 79/409/CE sobre conservació de les aus silvestres.
  
Que, el Pla d'Ordenació dels Recursos Naturals del Parc Natural de la Marjal de Pego Oliva va ser aprovat per Decret del Govern Valencià de 4 de maig de 1999, i per Ordre del Govern Valencià de 12 de febrer de 2001 de ?Inici dels treballs de revisió del PORN del Parc Natural de la Marjal Pego Oliva- en l'apartat segon es dicten unes mesures cautelars establides en l'article 28.1. que estableixen: ?La prohibició de realitzar actes que suposen una transformació sensible de la realitat física i biològica del parc natural?.
  
Que per Acord del Govern Valencià de 13 de febrer de 2001, pel qual es determina la forma d'aplicació de les mesures cautelars de protecció en l'àmbit del Parc Natural de la Marjal de Pego Oliva, en l'apartat quart estableix suspendre l'atorgament de llicències municipals per als actes que suposen transformació sensible de la realitat física i biològica del parc natural excepte quan es compte amb informe favorable de la Conselleria de Medi Ambient.
  
S'incorre en infracció administrativa prevista en l'article 52.13 i 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Vist que l'interessat no ha presentat al·legacions.
  
Vist l'article 54.2 c) de l'esmentada llei en què es qualifica la infracció com menys greu.
  
L'instructor formula la següent proposta de resolució:
  
Que s'impose a Pascual Sanchis Mengual, una multa de 6.010 € (sis mil deu euros), i amb independència de la sanció imposada, l'infractor està obligat a la reparació del dany i la reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en el present supòsit l'eliminació de la planta superior de l'habitatge, porxes i piscina.
  
Vista la proposta de resolució adés esmentada.
  
Vistos l'article 58 de l'esmentada llei, que estableix les sancions corresponents a cada tipus d'infracció; tingudes en compte les circumstàncies previstes en el paràgraf 2n de l'esmentat precepte legal, i l'article 60 que determina la competència sancionadora.
  
L'òrgan competent per a sancionar resol:
  
Imposar a Pascual Sanchis Mengual, una multa de 6.010 € (sis mil deu euros), per la comissió d'una infracció administrativa prevista en l'article 52.13 i 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, i amb independència de la sanció imposada, l'infractor està obligat a la reparació del dany i reposició de les coses al seu estat original tal com estableix l'article 55 de l'esmentada Llei 11/1994, de 27 de desembre, que en el present supòsit l'eliminació de la planta superior de l'habitatge, porxos i piscina.
  
Les persones interessades poden interposar contra la present resolució, que no posa fi a la via administrativa, recurs d'alçada en el termini d'un mes a comptar des de l'endemà a aquell en què tinga lloc la notificació, davant de l'òrgan superior jeràrquic d'aquell que va dictar aquest, en aquest cas serà la directora general de Planificació i Ordenació Territorial, de conformitat amb el que establix l'article 107.1 en relació amb el 114 i següents de la Llei 30/1992, de Règim jurídic de les administracions públiques i del procediment administratiu comú, en la seua redacció donada per la Llei 4/1999. Tot això sense perjudici que s'utilitze qualsevol altra via que considere oportuna.
  
En el cas que no es faça ús del seu dret a recórrer haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir a la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir del dia següent al de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Us advertim que si no l'aboneu en tal període voluntari, se'n procedirà sense més tràmit a l'exacció per via executiva.
  
Us signifiquem que a l'efecte previst en l'article 19.1 del Reial decret 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora, a continuació es relacionen els documents que apareixen en l'expedient:
  
Denúncia de l'agent mediambiental de data 27 de febrer de 2004.
  
Acord d'iniciació de 25 de març de 2004.
  
Edicte de 13 d'abril de 2004.
  
Publicació d'edictes de l'acord d'iniciació en el DOGV de data 03.05.2004.
  
Diligència de l'Ajuntament de Pego de data 27 de maig de 2004.
  
I perquè servisca de notificació a l'interessat adés esmentat, s'expedeix el present edicte.